4. 2. 93 De. Europæiske Fællesskabers Tidende Nr. L 27/35 KOMMISSIONENS BESLUTNING af 21. december 1992 om Danmarks status med hensyn til infektiøs hæmatopoietisk nekrose og egtvedsyge (93/74/EØF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets direktiv 91/67/EØF af 28. januar 1991 om dyresundhedsmæssige betingelser for afsætning af akvakulturdyr og -produkter(!), særlig artikel 5, og ud fra følgende betragtninger : Medlemsstaterne kan for en eller flere fastlands- eller kystzoner opnå status som godkendt zone, der er fri for bestemte fiske- eller bløddyrssygdomme ; Danmark har med henblik herpå ved brev af 9. september - 1992 tilsendt Kommissionen passende begrundelser for meddelelse af status som godkendt zone for sit område i henseende til infektiøs hæmatopoietisk nekrose (NHT) og meddeles en del af Danmarks område som godkendt fast- lands- og kystzone i henseende til egtvedsyge (SHV) samt de nationale bestemmelser, der garanterer, at reglerne for opretholdelse af godkendelsen bliver overholdt ; efter gennemgang af disse oplysninger kan der meddeles Danmark status som godkendt fastlands- og kystzone i henseende til NHI og som godkendt zone for en del af sit område i henseende til SHV; de i denne beslutning fastsatte foranstaltninger er i over- ensstemmelse med udtalelse fra Den Stående Veterinær- komité — () EFT nr. L 46 af 19. 2. 1991, s. 1. VEDTAGET FØLGENDE BESLUTNING : Artikel 1 Danmark anerkendes for fisks vedkommende som godkendt fastlandszone og godkendt kystzone i henseende til infektiøs hæmatopoietisk nekrose. Artikel 2 Den del af Danmark, der består af de i bilaget anførte afvandingsområder og den dermed forbundne kystzone, . anerkendes for fisks vedkommende som godkendt fast- landszone og godkendt kystzone i henseende til egtved- syge. Artikel 3 Denne beslutning er rettet til medlemsstaterne. Udfærdiget i Bruxelles, den 21. december 1992. På Kommissionens vegne Ray MAC SHARRY  Medlem af Kommissionen